Brittany Hudak

**Brittany Hudak** (født 2. juni 1993 i Prince Albert i Saskatchewan) er en canadisk funksjonshemmet idrettsutøver, som konkurrerer i paralangrenn og paraskiskyting. Hun er klassifisert i klassen LW8, som er for stående utøvere.

Hun har deltatt i verdenscupen i både paralangrenn og paraskiskyting, og har paralympisk bronsemedalje i begge disipliner. 

## Bakgrunn
Hudaks funksjonshemming er medfødt; hun er født uten nedre del av venstre arm. Hun begynte med langrenn 12 år gammel, og begynte å satse mer på idretten da hun var 18. Hun debuterte internasjonalt i 2013.

## Idrettskarriere
Hudak deltok i Verdenscupen i paralangrenn 2013/14, og kom der på 14.-plass i klassen for stående utøvere. Hun ble tatt ut til å representere Canada under Paralympiske vinterleker 2014, og kom der på tiendeplass på langdistanse, ellevteplass på sprinten og 12.-plass på 5 km i langrenn. 

Hun vant Verdenscupen i paralangrenn 2014/15, med 772 poeng. Denne sesongen deltok hun også i Verdenscupen i paraskiskyting 2014/15, og kom der på tiendeplass i klassen for stående utøvere. Under Para-VM på ski 2015 kom hun på femteplass i skiskyttersprinten, og i langrenn kom hun på fjerdeplass på 5 km, sjetteplass på langdistanse og sjuendeplass på sprinten, og hun deltok på Canadas stafettlag som kom på fjerdeplass på 4 x 2,5 km miksstafett.

I Verdenscupen i paralangrenn 2015/16 kom hun på 14.-plass, og i Verdenscupen i paraskiskyting 2015/16 kom hun på 12.-plass. Sesongen etter kom hun på tiendeplass i Verdenscupen i paralangrenn 2016/17 og tiendeplass i Verdenscupen i paraskiskyting 2016/17. Under Para-VM på ski 2017 kom hun på femteplass i langdistanse og tiendeplass på 5 km i langrenn, og i skiskyting kom hun på femteplass på langdistanse, åttendeplass på mellomdistanse og tiendeplass på sprinten.

I sesongen 2017/18 kom hun på åttendeplass på verdenscupen i paralangrenn og sjuendeplass i verdenscupen i paraskiskyting, og hun ble tatt ut til å representere Canada under Paralympiske vinterleker 2018. Der van hun sin første paralympiske medalje, da hun fikk bronse på 12,5 km langdistanse i skiskyting, bak Anna Milenina og Ekaterina Rumyantseva. I skiskyting kom hun for øvrig på femteplass på mellomdistanse og åttendeplass på sprinten. Hun deltok også i langrenn under disse lekene, og kom der på sjetteplass på sprint og åttendeplass på 7,5 km klassisk.

Hudak kom på niendeplass i Verdenscupen i paralangrenn 2018/19 og sjetteplass i Verdenscupen i paraskiskyting 2018/19. Para-VM på ski 2019 ble arrangert i Canada, og Hudak kom der på sjetteplass på langdistanse og sjuendeplass på 5 km fri teknikk i paralangrenn. I paraskiskyting kom hun på fjerdeplass på mellomdistanse og langdistanse, og hun kom på sjetteplass på sprinten. Hun endte på ellevteplass i Verdenscupen i paralangrenn 2019/20 og niendeplass i Verdenscupen i paraskiskyting 2019/20.

Hun kom på sjetteplass i Verdenscupen i paralangrenn 2020/21, som beste canadiske utøver i klassen for stående, og hun kom på åttendeplass i Verdenscupen i paraskiskyting 2020/21. Under Paralympiske vinterleker 2022 i Kina fikk hun sin første paralympiske medalje i paralangrenn, da hun fikk bronse på 15 km langdistanse, bak Natalie Wilkie og Sydney Peterson.

## Referanser


## Eksterne lenker
* 
*  Profil hos Paralympiske vinterleker 2022